## Iepirkuma komisijas

2018. gada 2. oktobra komisijas sēdē sniegtās atbildes uz uzdotajiem jautājumiem saistībā ar iepirkumu

Konkurētspējas paaugstināšanas pasākumu īstenotāju iepirkums

(Iepirkuma priekšmeta 1. daļa “Konkurētspējas paaugstināšanas pasākumu īstenotāju iepirkums bezdarbniekiem un darba meklētājiem”)

ESF projekta “Atbalsts bezdarbnieku izglītībai” Nr.7.1.1.0/15/I/001

Iepirkuma identifikācijas numurs – NVA 2018/21/1\_ESF

1. **jautājums:**

Lūdzam paskaidrot, kā domāts tehniskās specifikācijas 5.punkts “Pasūtītājs ir tiesīgs nodrošināt Pakalpojumu īstenošanas telpas gan Pasūtītāja filiālēs, gan arī jebkurā citā Pasūtītāja filiāles darbības teritorijā ietilpstošajā adresē”, ja, piemēram, pretendents sniedz pakalpojumu Rīgā un Liepājā, tad kādas adreses ietilpst minētajā darbības teritorijā? Uzskatāmības nolūkā lūgums norādīt 2 tālākās ietilpstošās adreses katrā no minētajām 2 pilsētām.

**Atbilde:**

Iepirkuma priekšmeta 1. – 3. daļas Pakalpojumi tiek īstenoti Nodarbinātības valsts aģentūras (turpmāk – Aģentūra) filiāļu telpās <http://www.nva.gov.lv/index.php?cid=2&mid=30> vai Aģentūras īrētās telpās, kuras atrodas konkrētas pilsētas teritorijā (ne vairāk kā 15 minūšu gājienā attālumā sabiedriskā transporta). Šobrīd ESF projekta “Atbalsts bezdarbnieku izglītībai” ietvaros vēl nav veikts telpu nomas iepirkums, tāpēc adreses nav iespējams norādīt.

1. **jautājums:**

Vai pietiekoši katrā no iepirkuma daļas pilsētām norādīt vienu pakalpojuma sniedzēju (pasniedzēju), tas ir, vai tas nav pamats piedāvājuma noraidīšanai?

**Atbilde:**

Nav noteikts Pakalpojuma sniedzēju (pasniedzēju) skaits pakalpojuma īstenošanai katrā no iepirkuma daļas pilsētām. Saskaņā ar iepirkuma tehniskās specifikācijas 18. punktā noteikto – “Pretendents Pasākuma ietvaros nodrošina Pakalpojumu piecu darba dienu laikā pēc filiāles pieprasījuma saņemšanas.”.

1. **jautājums:**

Vai katrā iepirkuma priekšmeta daļas pilsētā tiek rīkots atsevišķs konkurss par zemāko cenu, tas ir, vai pakalpojumu cenas var atšķirties dažādām iepirkuma priekšmetu daļas pilsētām?

**Atbilde:**

Katra iepirkumu daļa norādītajās pilsētās tiek vērtēta atsevišķi. Pakalpojuma cenas dažādās pilsētās var atšķirties. Par uzvarētāju tiks atzīts piedāvājums, kurš atbilst visām Nolikumā noteiktajām prasībām, un ir saskaņā, ar PIL 51. panta ceturto daļu – “piedāvājums ar viszemāko cenu”

1. **jautājums:**

Par ko jānorāda pakalpojuma cena? Piemēram, vai par 4.daļu “Valsts valodas prasmju attīstīšana (praktiskās nodarbības)” cena norādāma neatkarīgi no cilvēku skaita grupā, tas ir, par 56 akad..stundu kursu?

**Atbilde:**

Pakalpojuma cenā jāiekļauj visi ar Pakalpojuma sniegšanu saistītie izdevumi, t.sk., administratīvās izmaksas (piemēram, transporta izdevumi, visa veida sakaru izmaksas, organizatoriskās izmaksas, telpu noma (ja attiecināms) u.c.). Papildu izmaksas līguma darbības laikā netiks pieļautas. Cenā jānorāda vienas grupas izmaksas neatkarīgi no dalībnieku skaita grupā (grupā no 5 līdz 12 dalībniekiem).